b'\n_START_ARTICLE_\n\xc5\xa0ifriranje z uporabo knjige\n_START_PARAGRAPH_\n\xc5\xa0ifriranje z uporabo knjige je ena od metod \xc5\xa1ifriranja sporo\xc4\x8dil. Uporabljala se je \xc5\xa1e med 2. svetovno vojno. Spada med poligrafske metode \xc5\xa1ifriranja, pri katerih se ista \xc4\x8drka zamenja z razli\xc4\x8dnimi znaki (praviloma \xc4\x8drkami ali \xc5\xa1tevilkami)._NEWLINE_Po\xc5\xa1iljatelj in prejemnik sporo\xc4\x8dila morata posedovati popolnoma enako knjigo. Dogovorjena morata biti \xc5\xa1e za za\xc4\x8detno stran knjige. Ta stran se lahko spreminja po posebnem klju\xc4\x8du._NEWLINE_\xc5\xa0ifriranje sporo\xc4\x8dila poteka tako, da po\xc5\xa1iljatelj pre\xc5\xa1teje, na katerem mestu na izbrani strani se prvi\xc4\x8d pojavi prva \xc4\x8drka sporo\xc4\x8dila. Ta \xc5\xa1tevilka je \xc5\xa1ifra te \xc4\x8drke. Od tu dalje i\xc5\xa1\xc4\x8de naslednjo \xc4\x8drko sporo\xc4\x8dila, in tako naprej do konca odprtega teksta. Pri \xc5\xa1ifriranju se \xc5\xa1teje in \xc5\xa1ifrira tudi presledke in lo\xc4\x8dila. Ker dobijo posamezne \xc4\x8drke vedno druga\xc4\x8dne \xc5\xa1tevil\xc4\x8dne \xc5\xa1ifre, je brez poznavanja knjige, ki je osnova za \xc5\xa1ifriranje, prakti\xc4\x8dno nemogo\xc4\x8de zlomiti \xc5\xa1ifro. Pomanjkljivost metode je v tem, da je, \xc4\x8de se po\xc5\xa1iljatelj zmoti v \xc5\xa1tetju \xc4\x8drk, prakti\xc4\x8dno nemogo\xc4\x8de de\xc5\xa1ifrirati sporo\xc4\x8dilo.\n_START_SECTION_\nPrimer\n_START_PARAGRAPH_\nTekst za \xc5\xa1ifriranje:_NEWLINE_\xc5\xbdiv\xc4\x8dne bojne strupe so nem\xc5\xa1ki znanstveniki odkrili pri poskusih razvoja_bolj u\xc4\x8dinkovitih pesticidov. Po kemi\xc4\x8dni sestavi spadajo med organofosforne spojine in po strupenosti preka\xc5\xa1ajo vse sinteti\xc4\x8dne bojne strupe, bolj strupeni od njih so le nekateri naravni strupi (nap. ricin, toksin botulinusa ...)._NEWLINE_Odprti in skriti tekst_NEWLINE__NEWLINE_J   A    N    E   Z        N    O   V   A   K_NEWLINE_10  23   01   04  29  05   09   02  01  33  60'